Der er fredag morgen sket to uheld i trafikken på grund af det glatte føre. På E45 ved Dybvad er en bil er skredet ud, og ligger på taget. Politiet og beredskabet er på stedet. Ifølge trafikken.dk er uheldet sket i nødsporet i sydgående retning mellem afkørsel 13 Sæby S og Flauenskjold afkørsel 14. Klokken 8:30 kunne vagtchefen ved Nordjyllands Politi, Karsten Højrup Kristensen, fortælle, at der var ryddet op efter uheldet. Kvinden, der var i bilen, er kørt til et tjek på skadestuen. Men uheldet er ikke alvorligt. Klokken 8:05 skete et andet uheld ved Vester Hassing. To biler kørte sammen på Halsvej ved Vester Hassing. Der skulle have været en del kø omkring uheldet. - Det er uvist, hvordan det er et sket, men det er formentlig endnu et glatføre uheld, siger Karsten Højrup Kristensen, vagtchef ved Nordjyllands Politi. Der var ingen personlig skade ved uheldet. Senere på formiddagen kom det frem, at to biler er kørt i grøften ved Hjørring Granbovej 2. På Twitter skriver Nordjyllands Politi, at den ene bil er kørt i grøften tidligere. Mens den anden bil kørte i grøften klokken omkring klokken halv ti fredag formiddag. Sidstnævnte var angiveligt et solo-uheld. Det får politiet til at understrege endnu en gang, at man skal køre forsigtigt, når der er sne på vejen.

Opsummering:
På Frederikshavnmotorvejen er en bil skredet ud og væltet om på taget, og i Vester Hassing er to biler kørt sammen.